Står du og mangler en ske? Er den og andre muligvis blev stjålet? Nordjyllands Politi ligger inde med en ske-samling, som mangler en ejermand.

I forbindelse med en efterforskning har betjente fra Nordjyllands Politi foretaget en ransagning. I forbindelse med ransagningen er der kommet en række ting frem, som formentligt er tyvekoster. De blev beslaglagt af politiet på stedet, og da det ikke er lykkes for politiet at fastslå, hvem der ejer disse effekter, så offentliggør politiet nu billederne af effekterne i håb om, at rette ejer genkender sine ting. Genkendes effekterne – eller har man andre oplysninger i sagen – så skal man ringe 114.